امریکانین کالیفورنیا ایالتینده مئشه یانغین‌لاری نتیجه‌سینده اؤلن‌لرین 83 نفره چاتیب. متخصص لر تاپیلان جسدلرین کیم‌لیگینی معین ائتمه‌یه چالیشیرلار.
ایتکین دوشن اینسان‌لارین آختاریشی ایسه داوام ائدیر. اونلارین سایی 700-دن چوخ‌دور.
رسمی‌لر ایتکین دوشن اینسان‌لارین سیاهی‌سینی دینامیک سیاهی آدلاندیریب‌لار.
اونلارین سؤزلرینه گؤره، سیاهی‌داکی رقم‌لر یوخاری و یا آشاغی دییشه بیلر.
قئید ائدک کی، مئشه یانغین‌لاری زامانی ان چوخ پارادایس شهرجیگینه زیان دییب. بو شهرجیک، دئمک اولار کی، تامامیله یانا‌راق کوله چئوریلیب.
یانغین‌لار زامانی 300 مین‌دن چوخ اینسان ائولرینی ترک ائتمک مجبوریتینده قالیب.
امریکا پرزیدنتی دونالد ترامپ کالیفورنیادا فوق العاده وضعیت اعلان ائدیب.
